Joku on vienyt Mannerheim-ristin ritarin hautamuistomerkistä Rajavartiolaitoksen tunnuksen eli kultaisen karhunpään.

- Käsittämätöntä toimintaa. Tämä on ensimmäinen kerta urallani, kun tällainen tapaus tulee tietooni, Pohjois-Karjalan rajavartioston apulaiskomentaja everstiluutnantti Marko Turunen kertoo Karjalaiselle.

Mainos alkaa

Mainos päättyy

- Mikään ei ole enää pyhää. Harmituksen määrä oli valtava, seppeleen laskussa mukana ollut Pohjois-Karjalan rajavartioston komentaja eversti Vesa Blomqvist sanoo.

Turusen mukaan hautamuistomerkit ovat niin kunnioitettuja, ettei kukaan niitä normaalisti vahingoita.

- Tuskin anastettu tunnus enää kenenkään "sydäntä" lämmittää, joten sen voi toimittaa vaikkapa nimettömästi kirjeitse rajavartioston esikuntaan, Turunen sanoo.

- Ehkä varas ei ole ymmärtänyt, mitä hän on tekemässä. Suomi täyttää sata vuotta, ja Raappana on merkittävä maan historiassa, Blomqvist tuumaa.

Turusen mukaan haudalle toimitetaan uusi tunnus.

Joensuun rajavartioston komentajana vuosina 1921-1939 toiminut Erkki Raappana vaikutti laajasti rajavartioston toimintojen kehittämiseen, Marko Turunen kertoo.

Hänet tunnetaan myös "Korpikenraalina", joka johti 14. divisioonan hyökkäystä Rukajärvelle vuonna 1941.

Raappana toi Suomelle myös viimeisen suuren torjuntavoiton Ilomantsissa elokuussa 1944.

Oulujoella vuonna 1893 syntynyt Raappana kuoli Joensuun keskussairaalassa vuonna 1962.

Suomu-Seuran historia alkaa vuodesta 1945, jolloin perustettiin metsästys- ja luonnossuojeluseuraksi Pohjois-Karjalaan Suomunniemen Metsästysyhdistys ry.

Kenraalimajuri Raappana oli mukana perustamistilaisuudessa. Myöhemmin yhdistyksen nimeksi tuli Suomu-Seura ry.

Yhdistys kokoontuu edelleen vähintään vuosittain Joensuussa, Turunen valottaa.

Lue lisää:

Voro ei palauttanut karhunpäätä - Uusi tunnus kenraalimajurin haudalle ensi viikolla

Kapteeni Raappana rakasti saunomista ja kehitteli ahkion

Muistoja Mesikän maidonhakureissuista